“โอเปกพลัส” ยึดแผนเดิม สวนเศรษฐกิจจีนชะลอ-คุมเพดานราคาน้ำมันรัสเซีย
ผลประชุม “โอเปกพลัส” วันนี้ คงกำลังการผลิตตามเดิม สวนเศรษฐกิจจีนชะลอตัว-การตั้งเพดานราคาน้ำมันดิบของรัสเซีย
ผลประชุม “โอเปกพลัส” วันนี้ คงกำลังการผลิตตามเดิม สวนเศรษฐกิจจีนชะลอตัว-การตั้งเพดานราคาน้ำมันดิบของรัสเซีย
4 ธ.ค. 2565

ผู้สื่อข่าวรายงานว่า ในการประชุมออนไลน์วันนี้ (4 ธ.ค.65) กลุ่มประเทศผู้ส่งออกน้ำมัน (โอเปก) และพันธมิตร (โอเปกพลัส) ตกลงคงกำลังการผลิตตามเดิมท่ามกลางความกังวลด้านเศรษฐกิจที่ชะลอตัวของจีน และการตั้งเพดานราคาน้ำมันดิบของรัสเซีย
โดยการตกลงของกลุ่มโอเปกพลัสเกิดขึ้นสองวันหลังจากที่ G7 ประกาศตั้งเพดานราคาน้ำมันดิบรัสเซียที่ 60 ดอลลาร์/บาร์เรล
สำหรับก่อนหน้านี้เมื่อวันที่ 6 ต.ค.ที่ผ่านมา ทางกลุ่มมีมติปรับลดกำลังการผลิต 2 ล้านบาร์เรล/วันในเดือนพ.ย. โดยการปรับลดกำลังการผลิตดังกล่าว เป็นการปรับลดกำลังการผลิตครั้งใหญ่ที่สุดของโอเปกพลัสนับตั้งแต่ปี 63
ทั้งนี้รัฐมนตรีของชาติในโอเปกพลัสจะพบปะกันในเดือนก.พ.ปีหน้า แต่ตัวแทนหลักในการประชุมครั้งใหญ่จะมีขึ้นในเดือนมิ.ย. 66